סת' רוגן

[ממוזער|סת' רוגן בכנס "[קומיק-קון, סן דייגו", יולי 2017.]]
ממוזער|רוגן,2007
**סת' אהרון רוגן** (באנגלית: **Seth Aaron Rogen**; נולד ב-15 באפריל 1982) הוא שחקן, מפיק, מדבב, קומיקאי וקולנוען יהודי-קנדי. בין השאר כיכב בשוברי הקופות: "הדייט שתקע אותי", "סופרבאד - חרמן על הזמן", "הצרעה הירוקה", "50/50", "סוף.", "שכנים", "שכנים 2", "הלילה שלפני", "ראיון סוף" ו"סטיב ג'ובס".

## קורות חיים
נולד בשם סת' אהרון רוגן בעיר ונקובר, קולומביה הבריטית שבקנדה להורים יהודים ממוצא מזרח אירופאי, שהכירו בקיבוץ בית אלפא בישראל. אימו, סנדי בלוגוס, היא עובדת סוציאלית, ואביו האמריקאי, מארק רוגן, עבד עבור ארגונים ללא מטרות רווח וכעוזר מנהל של הארגון היהודי חוג הפועלים. על אזרחותו הכפולה הצהיר רוגן, "אני בהחלט מתחבר להיותי קנדי הרבה יותר מאשר להיותי אמריקאי". יש לו אחות גדולה בשם דניה.

הוא למד 6 שנים בבית ספר תלמוד תורה בוונקובר. הפעם הראשונה שהעלה מופע סטנד-אפ בילדותו הייתה במחנה מרים של תנועת הנוער הבונים דרור.

רוגן הכיר את שותפו לכתיבה אוון גולדברג בשיעורי הכנה לטקס הבר מצווה, וכבר בגיל 14 כתבו ביחד את התסריט לסרטו העתידי "סופרבאד - חרמן על הזמן". בגיל 25 צילמו את הסרט עם השחקנים ג'ונה היל ומייקל סרה. הסרט זכה לביקורות חיוביות והצלחה בקופות.

## קריירה
רוגן נשר בגיל 16 מבית הספר ועבר להתגורר בהוליווד למימוש קריירת משחק וכתיבה. בהמשך, חבר למפיק ג'אד אפאטאו, המשתף אותו בקביעות בסרטיו. כמו כן, כיכב בסדרה "זרוקים ויורמים", אף היא בהפקתו של אפאטו.

בראיונות שנערכו עמו, רוגן אמר שהוא אוהב מאוד את סדרות האנימציה "סאות' פארק" ו"משפחת סימפסון". בעקבות ראיונות אלה הוא כתב ביחד עם שותפו לכתיבה אוון גולדברג שני פרקים ל"משפחת סימפסון".

רוגן הוא גם סטנדאפיסט ותסריטאי, ואף כתב תסריטים לחלק מהסרטים בהם השתתף, ומספר פרקים בתוכנית של סשה ברון כהן: "המופע של עלי ג'י", בעונה שעליה רוגן וצוות הכותבים אף היו מועמדים לפרס אמי.

בשנת 2017 שיחק בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו.

בשנת 2019 יצר יחד עם אריק קריפקי ואוון גולדברג את הבנים, סדרת טלוויזיה המבוססת על סדרת קומיקס באותו השם מאת גארת' אניס. הסדרה שודרה בשירות הזרמת המדיה פריים וידאו ונחשבה לאחת המצליחות בשירות. רוגן גם הפיק את הסדרה. בהמשך הפיק גם את סדרות ההמשך הבנים מציגים: שטני ודור ה-V.

באותה שנה דיבב את דמותו של פומבה בסרט הלייב אקשן "מלך האריות". עוד באותה שנה, הקים בקנדה את חברת הקנאביס "האוספלאנט" (Houseplant).

בשנת 2022, יצר והפיק יחד עם אוון, ושיחק בסדרה הביוגרפית פאם וטומי על פמלה אנדרסון וטומי לי. באותה שנה שיחק בסרט הפייבלמנים של סטיבן ספילברג.

בשנת 2023 ידבב את הדמות של דונקי קונג בסרט ההנפשה הממוחשבת "האחים סופר מריו – הסרט", המבוסס על זיכיון המשחקים "מריו" של חברת נינטנדו. ב-29 בספטמבר של אותה השנה יצא לאור הסרט "כסף טיפש" בכיכובו.

רוגן אוסף אמנות ומתמקד בפופ ארט והאמנות רחוב. בביתו הקים סדנת קרמיקה עם שלושה גלילי אובניים, תנור ושולחנות עבודה בהשפעתו של האומן קנת פרייס הידוע בזכות הפסלים הביומורפיים הבוזליים והססגוניים שלו. "הקרמיקה נשזרה באון עמוק בתפיסתו העצמית של רוגן כאדם יצירתי- והובילה אותו להארות שאותן רצה לשזור חזרה בסרטיו"

## חיים אישיים
בשנת 2004 החל לצאת עם השחקנית האמריקאית-יהודייה לורן מילר, לאחר שהשניים הכירו כשעבדו יחד בתוכנית "המופע של עלי ג'י". בני הזוג התארסו ב-29 בספטמבר 2010, והתחתנו ב-2 באוקטובר 2011, במחוז סונומה, קליפורניה. למילר היו תפקידים קטנים על המסך בכמה מסרטיו של רוגן. הם הצהירו שהם לא מתכננים להביא ילדים לעולם.

בינואר 2021 פרסם רוגן בחשבון הטוויטר שלו כי יש לו תסמונת טורט קלה, אשר הופיעה בעבר אצל משפחתו.

## פילמוגרפיה
### סרטים

### טלוויזיה

## פרסים ומועמדויות

## ביבליוגרפיה
* Yearbook (11 במאי 2021) – בהוצאת הספרים Crown Publishing Group.

## קישורים חיצוניים

* 
* 
* 
* 
* 
*  
* 

## הערות שוליים

קטגוריה:שחקני קולנוע וטלוויזיה יהודים קנדים
קטגוריה:קומיקאים יהודים קנדים
קטגוריה:סטנדאפיסטים יהודים
קטגוריה:סטנדאפיסטים קנדים
קטגוריה:מדבבים יהודים
קטגוריה:מדבבים קנדים
קטגוריה:במאי קולנוע יהודים קנדים
קטגוריה:מפיקי קולנוע יהודים קנדים
קטגוריה:תסריטאי קולנוע יהודים קנדים
קטגוריה:מפיקי טלוויזיה יהודים קנדים
קטגוריה:תסריטאי טלוויזיה יהודים
קטגוריה:תסריטאי טלוויזיה קנדים
קטגוריה:במאי טלוויזיה יהודים קנדים
קטגוריה:סופרים יהודים קנדים
קטגוריה:נדבנים יהודים קנדים
קטגוריה:פעילים למען לגליזציה של סמים קלים
קטגוריה:אל-הוריים
קטגוריה:קנדים ממוצא אוקראיני
קטגוריה:קנדים ממוצא אמריקאי
קטגוריה:קנדים ממוצא יהודי-רוסי
קטגוריה:אנשים עם תסמונת טורט
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:קנדים שנולדו ב-1982